open-index/open-wikipedia-markdown huggingface dataset:
சிவமொக்கா ஊரகம் சட்டமன்றத் தொகுதி

**சிவமொக்கா ஊரகம் சட்டமன்றத் தொகுதி** (*Shimoga Rural Assembly constituency*) இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது சிமோகா மாவட்டத்தில் உள்ள தொகுதியாகும். இத்தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* கருநாடக சட்டப் பேரவையின் தொகுதிகளின் பட்டியல்
* சிமோகா மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:சிவமொக்கா மாவட்டம்
சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்

**சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்** (*Shyama Prasad Mukherji Rurban Mission*), மறைந்த தலைவர் சியாமா பிரசாத் முகர்ஜியின் பெயரால் இவ்வியக்கம் துவக்கப்பெற்றது. இவ்வியக்கம் இந்திய அரசின் ஊரக வளர்ச்சி அமைச்சகத்தின் கீழ் இயங்குகிறது.இந்த இயக்கத்தின் திட்டச் செயல்பாடுகள் மாவட்ட ஊரக வளர்ச்சி முகமைகள் மூலம் செயல்படுத்தப்படும். இந்தியப் பிரதமர் நரேந்திர மோடி 21 பிப்ரவரி 2016 அன்று சத்தீஸ்கர் மாநிலத்தின் ராஜ்நந்த்காவுன் மாவட்டத்திலுள்ள குருபாட் எனும் கிராமத்திலிருந்து இவ்வியக்கத்தை துவக்கி வைத்தார்.

இவ்வியக்கம் ஊரகப் பொருளாதாரம் மற்றும் உள்கட்டமைப்புகளை மேம்படுத்துவதற்கு நகர்புறங்களை ஒட்டிய 2840 ஊரகத் தொகுப்புகள் தேர்வு செய்யப்பட்டுள்ளது.
முதல் கட்டமாக ஐந்து ஆண்டுகளில் 296 ஊரக-நகர்புறத் தொகுப்புகளை மேம்படுத்துவதை நோக்கமாகக் கொண்டு இவ்வியக்கம் செயல்படுகிறது. இந்த தொகுப்பில் உள்ள ஒரு கிராமம் மதுரை மாநகரத்தை ஒட்டியுள்ள கோவில் பாப்பாகுடி கிராமமும் ஒன்றாகும். இக்கிராமத் தொகுப்பை நகர்புறம் அளவிற்கு மேம்படுத்த ரூபாய் 100 கோடி இந்த இயக்கம் ஒதுக்கியுள்ளது.  இந்தக் தொகுப்புகள் தேவையான வசதிகளுடன் பலப்படுத்தப்படும். இதற்காக அரசின் பல்வேறு திட்டங்களின் ஒருங்கிணைப்பு மூலம் வளங்களைத் திரட்ட முன்மொழியப்பட்டுள்ளது. மேலும் இந்த திட்டத்தின் கீழ் ஒரு பொதுவான இடைவெளி நிதி (CGF) ஒதுக்கப்பட்டுள்ளது.

## இயக்கத்தின் பார்வை
சியாமா பிரசாத் முகர்ஜி தேசிய ஊரக-நகர்புற இயக்கம் (*SPMRM*) "கிராமப்புற சமூக வாழ்க்கையின் சாரத்தை பாதுகாத்து வளர்க்கும் கிராமங்களின் வளர்ச்சியை நோக்கமாகக் கொண்டுள்ளது. இதன் அடிப்படையில் நகர்ப்புற வசதிகளுடன், கிராமப்புறங்களை மேம்படுத்துவதாகும்.  

## இயக்கத்தின் நோக்கம்
சியாமா பிரசாத் முகர்ஜி தேசிய ஊரக-நகர்புற இயக்கத்தின் (*SPMRM*) நோக்கம் கிராமப்புற பொருளாதார வளர்ச்சியைத் தூண்டுவது, அடிப்படை சேவைகளை மேம்படுத்துவது மற்றும் நன்கு திட்டமிடப்பட்ட ஊரக-நகர்புறத் தொகுப்புகளை உருவாக்குவது ஆகும்.
# எண்முறை (டிஜிட்டல்)  கல்வியறிவு
# திறன் மேம்பாட்டு பயிற்சி
# கிராமங்களுக்கு இடையே சாலை இணைப்பு
# நடமாடும் சுகாதார பிரிவுகளை நிறுவுதல்
# அனைத்து வீடுகளுக்கும் மின் இணைப்பு வழங்குதல்
# குடிமக்கள் சேவை மையங்கள்
# பொது போக்குவரத்து சேவைகள்
# வேளாண் செயலாக்கம்
# எரிவாயு இணைப்புகள்
# சுகாதார வசதிகள்
# வேளாண் பொருட்களின் சேமிப்பு கிடங்கள்
# குழாய் மூலம் குடிநீர் வழங்கல்
# கல்வி நிறுவனங்களை மேம்படுத்துதல்
# திரவ மற்றும் திடக்கழிவு மேலாண்மை செயல்படுத்துதல்

## இயக்கத்தின் எதிர்பார்ப்புகள்
* பொருளாதாரம், தொழில்நுட்பம், வசதிகள் மற்றும் சேவைகள் தொடர்பானவைகளில் ஊரக-நகர்ப்புறங்ளில் வேறுபாடுகளை குறைத்தல்.  * கிராமப்புறங்களில் வறுமை மற்றும் வேலையில்லாத் திண்டாட்டத்தைக் குறைப்பதன் மூலம் உள்ளூர் பொருளாதார வளர்ச்சியைத் தூண்டுதல். 
* பிராந்தியத்தின் வளர்ச்சியை பரப்புதல். 
* கிராமப்புறங்களில் முதலீட்டை ஈர்ப்பது.
## மேற்கோள்கள்

## வெளி இணைப்புகள்
*Shyama Prasad Mukherji Rurban Missionml
பகுப்பு:இந்திய அரசுத் திட்டங்கள்
முகுந்த தேவன்

**முகுந்த தேவன் அல்லது முகுந்த அரிச்சந்திரன்** (கிபி 1559-1568) தற்கால ஒடிசாவில் வேங்கியை ஆண்ட கீழைச் சாளுக்கியர் அரசமரபைத் தோற்றுவித்தவர்.

இவர் கிபி 1559இல் போய் வம்சத்தின் இறுதி மன்னர் இரகுராம் ராய சோடராயரைக் கொன்று, கட்டக் நகரத்தை தலைமையிடமாகக் கொண்டு அரியணையில் ஏறினார். இவர் ஒன்றுபட்ட ஒரிசாவை நிறுவ முயற்சித்தார்.

## செயற்பாடுகள்
இவர் புரி நகரத்தில் உள்ள புரி ஜெகன்நாதர் கோயில் அருகே உள்ள குண்டிச்சா கோயிலுக்கு இரண்டு சிங்க நுழைவாயில்கள் மற்றும் தேரோடும் வீதிகள், அலங்கார வளைவுகள் மற்றும் மண்டபங்களை நிறுவினார்.

தற்கால பாலசோர் மாவட்டத்தில் தொடர் கோட்டைக்களை நிறுவினார். இக்கோட்டைகள் 1558இல் நடைபெற்ற போரில் வங்காள சுல்தானனின் படைத்தலைவர் **காலாபாகாத்** என்பவரால் சிதைக்கப்பட்டது.

## போர்கள்
முகுந்த தேவன் ஆப்கானிய வங்காள சுல்தானுக்கு பகையாகவும்; முகலாயப் பேரரசர் அக்பருடன் நட்பாகவும் இருந்தார். இவர் வங்காள சுல்தானுக்கு எதிராக இரண்டு முறை போரிட்டார். 1560இல் நடைபெற்ற போரில் முகுந்த தேவன் வங்காள சுல்தான் படைகளை வீழ்த்தி வெற்றி பெற்றான். 1567இல் நடைபெற்ற போரில் வங்காள சுல்தானின் தளபதி காலாபாகாத் முகுந்த தேவனை கொன்று, நாட்டை சிதைத்தான். பின்னர் அரியணை ஏறிய முதலாம் இராமச்சந்திர தேவன், அக்பருடன் கூட்டுச் சேர்ந்ததால், ஆப்கானிய வங்காள சுல்தான்களின் இடையீடு இன்றி ஆட்சி நடத்தினார்.

## மேற்கோள்கள்

பகுப்பு:ஒடிசாவின் வரலாறு
பகுப்பு:இந்திய அரசர்கள்
ஜெகந்நாத் மிஸ்ரா

**ஜெகந்நாத் மிஸ்ரா** (24 சூன் 1937 – 19 ஆகஸ்டு 2019) இந்தியாவின் பிகார் மாநிலத்தின் இந்திய தேசிய காங்கிரசு கட்சி அரசியல்வாதியும், மூன்று முறை பீகார் முதலமைச்சராகவும் பணியாற்றியவர்.மேலும் இவர்  இந்திய அரசில்  அமைச்சராகவும் பணியாற்றியவர். இவரது அண்ணன் லலித் நாராயண் மிஸ்ரா ஆவார்.மேலும் இவர் 1990 முதல் 1994 முடிய மாநிலங்களவை உறுப்பினராக பதவி வகித்தவர்.

## இதனையும் காண்க
* லலித் நாராயண் மிஸ்ரா

## மேற்கோள்கள்

|-

|-

|-

பகுப்பு:பீகார் முதலமைச்சர்கள்
பகுப்பு:பீகார் நபர்கள்
குண்டிச்சா கோவில்

**குண்டிச்சா கோயில்**, (ஒடியா: ଗୁଣ୍ଡିଚା ମନ୍ଦିର), இந்தியாவின் ஒடிசா மாநிலத்தில் உள்ள கோயில் நகரமான புரி நகரத்தில் அமைந்துள்ள ஒரு இந்துக் கோயிலாகும். ஆண்டுதோறும் புரி ஜெகன்னாதர் கோயில் தேரோட்டம் முடியும் இடமாக இக்கோயில் விளங்குகிறது.

## கோவில்
ஜெகன்நாதரின் தோட்ட வீடு என்று அழைக்கப்படும்  குண்டிச்சா கோயில், அனைத்து பக்கங்களிலும் சுவர்களால் சூழப்பட்ட ஒரு அழகான தோட்டத்தின் மையத்தில் உள்ளது. இது ஜகந்நாதர் கோயிலுக்கு சுமார் 3 கிலோமீட்டர்கள் (1.9 மைல்) தொலைவில் அமைந்துள்ளது. குண்டிச்சா கோயில் மற்றும் ஜெகந்நார் கோயில்கள், தேரோடும் வீதியின் இரு முனைகளில் அமைந்துள்ளது.

இக்கோயில் வெளிர் சாம்பல் மணற்கற்களைப் பயன்படுத்தி கலிங்க கட்டிடக் கலை நயத்தில் கட்டப்பட்டுள்ளது. இக்கோயில் வளாகம் கருவறை, சபா மண்டபம், திருவிழா மண்டபம் மற்றும் பிரசாத மண்டபம் என நான்கு கூறுகளை உள்ளடக்கியது.
இக்கோயிலில்  சிறிய சமையல் அறையும் கொண்டுள்ளது. [2] இந்த கோவில் ஒரு தோட்டத்திற்குள் அமைக்கப்பட்டுள்ளது, மேலும் இது "கடவுளின் கோடைகால தோட்டம்" அல்லது ஜகந்நாதரின் தோட்ட வீடு என்று அழைக்கப்படுகிறது.[3] தோட்டம் உட்பட முழு வளாகமும் ஒரு சுவரால் சூழப்பட்டுள்ளது.

கருவறையில் இரத்னவேதி என்று அழைக்கப்படும் ஒரு வெற்று மேடை (4 அடி (1.2 மீட்டர்) உயரமும், 19 அடி (5.8 மீ) நீளமும் கொண்டது, இங்கு ஆண்டு விழாக்களில் தெய்வத் திருமேனிகள் வைக்கப்படுகின்றன. கோயிலுக்கு இரண்டு வாயில்கள் உள்ளன. ரத யாத்திரையின் போது தெய்வங்கள் கோயிலுக்குள் நுழையும் முக்கிய வாயில் மேற்கு வாசல் ஆகும். நாகச்சன வாசல் எனப்படும் கிழக்கு வாசல் தெய்வங்கள் புறப்படுவதற்கு பயன்படுகிறது.

குண்டிச்சா கோயிலில் ஜெகநாதரை வழிபடும் 9 நாள் ரத யாத்திரையைத் தவிர, ஆண்டு முழுவதும் கோயில் காலியாகவே இருக்கும். நுழைவுக் கட்டணம் செலுத்திய பிறகு சுற்றுலாப் பயணிகள் கோயிலுக்குச் செல்லலாம்.  இந்த காலகட்டத்தில் வெளிநாட்டினர் கோவிலுக்குள் நுழைவது தடைசெய்யப்பட்டுள்ளது. இந்த கோவில் பூரி ஜகன்னாதர் கோவில் நிர்வாகத்தின் கீழ் உள்ளது. 

## ரத யாத்திரை

புரி ரத யாத்திரையின் போது கிருஷ்ணன், பலராமர் மற்றும் சுபத்திரை ஆகியோர் தனித்தனி தேர்தளில் ஏறி  ஜெகன்னாதர் கோயிலிருந்து,  3 கிலோ மீட்டர் நீளத்திற்கு ஊர்வலாக  குண்டிச்சா கோயிலுக்கு  வருவார்கள். முதல் நாள் தேர்களில் இருக்கும் தெய்வங்கள் இரண்டாம் நாள் குண்டிச்சா கோயிலுக்குள் நுழைகின்றன. அவர்கள் தொடர்ந்து ஏழு நாட்கள் குண்டிச்சா கோவிலில் தங்குகின்றனர்.
## படக்காட்சிகள்

File:Puri-gundica-mandir.jpg|thumb|குண்டிச்சா கோயிலின் முதன்மை நுழைவாயில் 
File:Gundicha temple puri.JPG|thumb|குண்டிச்சா கோயில் நுழைவாயில் T
File:Rath Yatra Puri 2007 11071 crop.jpg|thumb|250px|right|புரி ஜெகன்னாதர் கோயிலிருந்து குண்டிச்சா கோயிலுக்கு ரத யாத்திரை செல்லும் கிருஷ்ணர், பலராமர் மற்றும் சுபத்திரை தேர்கள்

## மேற்கோள்கள்


## வெளி இணைப்புகள்
About Nabakalebara puri 2015
Odisha Cultures
Temples in Odisha
Odisha Festivals
பகுப்பு:புரி மாவட்டம்
பகுப்பு:ஒரிசாக் கோயில்கள்
லலித் நாராயண் மிஸ்ரா

**லலித் நாராயண் மிஸ்ரா** (2 பிப்ரவரி 1923 – 3 சனவரி 1975) பிகார் மாநிலத்தைச் சேர்ந்த இந்திய தேசிய காங்கிரசு கட்சியின் அரசியல்வாதியும், 1973 முதல் 1975 முடிய இந்திராகாந்தி அமைச்சரவையில் இரயில்வே அமைச்சராகவும் பணியாற்றியவர். இவர் ஜவகர்லால் நேரு பிரதம அமைச்சராக இருக்கும் போது காங்கிரஸ் கட்சியின் நாடாளுமன்றச் செயலாளராகப் பணியாற்றியவர். 2 சனவரி 1975 அன்று சமஸ்திபூர் தொடருந்து நிலையத்தில் நடைபெற்ற தொடர் குண்டு வெடிப்பில் லலித் நாராயண் மிஸ்ரா இறந்தார்.

## மரபுரிமைப் பேறுகள்
இவரது நினைவைப் போற்றும் வகையில் பிகார் மாநிலத்தின் தர்பங்கா நகரத்தில் **லலித் நாராயண் மிதிலா பல்கலைக்கழகம்** நிறுவப்பட்டுள்ள்து.
## மேற்கோள்கள்

## வெளி இணைப்புகள்
* 
* University
* Institute=
* College of Business
* http://www.indianrailways.gov.in/deptts/mpp/Instructions%20for%20medical.pdf
* https://web.archive.org/web/20170120134529/http://ebiharjharkhand.in/mnega-first-time-in-delhi-fine-day/
* https://web.archive.org/web/20190504193853/http://datesheettimetable.co.in/lnmu-part-3-admit-card-2019-date/

பகுப்பு:1923 பிறப்புகள்
பகுப்பு:1975 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பீகார் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:இந்திய இரயில்வே அமைச்சர்கள்
பகுப்பு:பீகார் நபர்கள்
சிங்கரேணி நிலக்கரிச் சுரங்க நிறுவனம்

**சிங்கரேணி நிலக்கரிச் சுரங்க நிறுவனம்** (*The Singareni Collieries Company Limited* or *SCCL*) இந்தியாவின் தெலங்கானா மாநில அரசிற்கு சொந்தமான அரசு நிறுவனம் ஆகும். இந்த நிலக்கரி நிறுவனத்தின் 49% பங்குகள் இந்திய அரசின் நிலக்கரி அமைச்சகம் வைத்துள்ளது. இந்நிறுவனம் கோதாவரி சமவெளியில் உள்ள ஆறு மாவட்டங்களில் 45 நிலக்கரி சுரங்கங்கள் கொண்டுள்ளது. அதில் 25 திறந்தவெளி சுரங்கங்களும்; 25 நிலத்தடி சுரங்கங்களும் உள்ளது. இந்நிறுவனத்தில் 45,079 தொழிலாளர்கள் மற்றும் அதிகாரிகளும் பணியாற்றுகிறார்கள். இந்நிறுவனம் இந்தியாவின் நிலக்கரி உற்பத்தியில் 9.2% பங்களிக்கிறது.
1889ஆம் ஆண்டில் துவக்கப்பட்ட இந்நிறுவனம் இதுவரை 1.36 பில்லியன் டன் நிலக்கரி எடுத்துள்ளது. மேலும் இதன் நிலக்கரி இருப்பு 10.84 பில்லியன் டன்னாக உள்ளது.

## வரலாறு
பிரித்தானிய இந்தியாவின் ஆட்சியில் 1889ஆம் ஆண்டில் சிங்கரேணி நிலக்கரிச் சுரங்க நிறுவனம் நிறுவப்பட்டது. 23 டிசம்பர் 1920 அன்று இதனை ஐதராபாத் தக்கான நிலக்கரி நிறுவனம் வாங்கியது. 1945இல் ஐதராபாத் நிஜாம் இந்நிறுவனத்தை வாங்கியது. பின் இந்திய விடுதலைக்குப் பிறகு இந்நிறுவனம் ஆந்திர அரசு நிறுவனமாக செயல்பட்டது. தெலங்கானா மாநிலம் நிறுவப்பட்டப் பிறகு இந்நிறுவனம் தெலங்கானா அரசு நிறுவனமாக மாறியது.  1960 முதல் இந்நிறுவனத்தின் பங்குகள் தெலங்கானா மாநில அரசு மற்றும் இந்திய அரசு 51:49 விகிதத்தில் கொண்டுள்ளது.
## மேலாண்மை
தெலங்கானா மாநில அரசின் கட்டுப்பாட்டில் உள்ள இந்நிறுவனம் 10 இயக்குநர்கள் மற்றும் ஒரு மேலாண்மை இயக்குநர் தலைமையில் இயங்குகிறது. தலைவர்-மேலாண்மை இயக்குநரை தெலங்கானா அரசே நியமிக்கிறது. இயக்குநர்கள் அவையின் 3 இயக்குநர்கள் இந்திய அரசாலும்; தலைவர்-மேலாண்மை இயக்குநர் உள்ளிட்ட 3 இயக்குநர்கள் தெலங்கானா மாநில அரசாலும் நியமிக்கப்படுகின்றனர். மேலும் 5 செயல் இயக்குநர்கள்  நிறுவனத்தின் அன்றாடப் பணிகளை கவனிப்பர். இந்நிறுவனத்தின் தலைமையிடம் 
கொத்தகூடத்திலும் மற்றும் தலைவர்-மேலாண்மை இயக்குநர் அலுவலகம் ஐதராபாத்திலும் உள்ளது.

## செயல்பாடுகள்
சிங்கரேணி நிலக்கரி நிறுவனம் நிலக்கரி தோண்டி எடுப்பதுடன், நிலக்கரியைக் கொண்டு சிங்கரேணி,  கொத்தகூடம், மற்றும் ராமகுண்டம் ஆகிய இடங்களில் உள்ள அனல் மின் நிலையங்கள் மூலம் மின்சாரம் உற்பத்தி செய்கிறது. 
## மேற்கோள்கள்

## வெளி இணைப்புகள்
*சிங்கரேணி நிலக்கரி சுரங்கத்தின் அதிகாரப்பூர்வ இணையதளம்

பகுப்பு:தெலங்காணா
பகுப்பு:இந்திய அரசுத்துறை நிறுவனங்கள்
நீலமேகவர்ணம்

**நீலமேகவர்ணம்**, அதிமுக அரசியல்வாதியான இவர் 2003 தமிழ்நாடு சட்டமன்ற இடைத்தேர்தலில் தூத்துக்குடி மாவட்டம், சாத்தான்குளம் சட்டமன்றத் தொகுதியில் தன்னை எதிர்த்து போட்டியிட்ட  இந்திய தேசிய காங்கிரசு கட்சியின் வேட்பாளர் ஏ. மகேந்திரனை 17,000 வாக்கு வித்தியாசத்தில் வென்றவர். தேர்தலில் போட்டியிடுவதற்கு முன்னர் நீலமேகவர்ணம் சாத்தான்குளம் ஊராட்சி ஒன்றிய அதிமுக செயலாளராக பணியாற்றியவர்.

2006 தமிழ்நாடு சட்டப்பேரவைத் தேர்தலின் போது சாத்தான்குளம் சட்டமன்றத் தொகுதி ஸ்ரீவைகுண்டம் சட்டமன்றத் தொகுதியாக மறுசீரமைக்கப்பட்டது. எனவே நீலமேகவர்ணத்திற்கு இத்தொகுதியில் மீண்டும் போட்டியிட வாய்ப்பு கிடைக்கவில்லை.

எனவே தற்போது அரசியல் பணிகளுடன் வருவாய்க்கு ஆடு, மாடுகள் மேய்த்தல் மற்றும் கருப்பட்டி செய்வதற்கு பதநீர் காய்ச்சுதல் போன்ற பணிகள் செய்து வருகிறார்.

## இதனையும் காண்க
* எஸ். எஸ். மணி நாடார்
## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தூத்துக்குடி மாவட்ட மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
கர்நாடக சட்டமன்றம்

**கர்நாடகா சட்டமன்றம்** என்பது இந்திய மாநிலமான கர்நாடகாவின் ஈரவை சட்டமன்றமாகும். சட்டமன்றம் பின்வருவனவற்றைக் கொண்டுள்ளது:

* கர்நாடக சட்ட மேலவை, மேலவை,
* கர்நாடக சட்டப் பேரவை, கீழவை மற்றும்
* கர்நாடக ஆளுநர்

## மேற்கோள்கள்


பகுப்பு:இந்திய மாநிலங்களின் சட்டமன்றங்கள்
பகுப்பு:கர்நாடக அரசு
மெய்ப்பாலூட்டிகள்

**மெய்ப்பாலூட்டிகள்** (*Eutheria*) என்பது பைப்பாலூட்டிகளை விட நஞ்சுக்கொடிகளுடன் மிகவும் நெருக்கமாகத் தொடர்புடைய அனைத்து காட்டுக் கோரமா பாலூட்டிகளையும் உள்ளடக்கிய உட்கிளை ஆகும்.

பாதங்கள், கணுக்கால், தாடைகள் மற்றும் பற்களின் பல்வேறு தோற்றவமைப்புக்குரிய பண்புகளால் மெய்ப்பாலூட்டிகள் விலங்குகள் மற்ற விலங்குகளிலிருந்து வேறுபடுகின்றன. தற்போதுள்ள அனைத்து மெய்ப்பாலூட்டி விலங்குகளுக்கும் மேன்முன்னிடுப்பெலும்புகள் இல்லை. மேன்முன்னிடுப்பெலும்புகள் மற்ற அனைத்து உயிருள்ள பாலூட்டிகளிலும் (பைப்பாலூட்டிகள் மற்றும் மோனோட்ரீம்கள்) உள்ளன. இது கர்ப்ப காலத்தில் வயிற்றை விரிவுபடுத்த அனுமதிக்கிறது.

பழமையான அறியப்பட்ட மெய்ப்பாலூட்டிகள் சிற்றினம் *ஜுராமியா சினென்சிசு*, 161 மில்லியன் ஆண்டுகளுக்கு முன்பு சீனாவின் பிந்தைய ஜுராசிக் (ஆக்சுபோர்டியன்) காலத்திலிருந்து அறியப்படுகிறது.

யூதேரியா (மெய்ப்பாலூட்டிகள்) எனும் பெயர் 1872-ல் தியோடர் கில் என்பவரால் இடப்பட்டது. 1880ஆம் ஆண்டில் தாமசு என்றி அக்சுலி சூலொட்டுதிசுவனவை விடப் பரந்த அளவில் வரையறுக்கப்பட்ட குழுவை உள்ளடக்கியதாக இதனை வரையறுத்தார்.

## சிறப்பியல்புகள்
வலது|thumb|328x328px| உள்ளாப்பெலும்பு
தனித்துவமான அம்சங்கள்:

* இரண்டு தாடை எலும்புகளில் பெரியது, கீழ்க்கால் உள்ளெலும்பின் அடிப்பகுதியில் ஒரு விரிவாக்கப்பட்ட கால்கணு ("சிறிய சுத்தியல்")
* முதல் விரல் இடைப்பகுதி எலும்புக்கும் உள்ளாப்பெலும்புக்கும் (மூன்று ஆப்பு வடிவ எலும்புகளின் உட்புறம்) இடையே உள்ள மூட்டு இரண்டாவது விரல் இடைப்பகுதி எலும்புக்கும் நடுத்தர ஆப்பு வடிவ எலும்புகளுக்கு இடையே உள்ள மூட்டைக் காட்டிலும் மிகவும் பின்தங்கிய நிலையில் உள்ளது - மெட்டாதரியன்களில் இந்த மூட்டுகள் ஒன்றுக்கொன்று சமமாக இருக்கும்
* தாடைகள் மற்றும் பற்களின் பல்வேறு அம்சங்கள்

## துணைக்குழுக்கள்
* கீழ்நிலை வகுப்பு: நஞ்சுக்கொடியுடையன
* *உயிரினக் கிளை* : † **தாமிர்தெரியா**
** வரிசை: † அசியோரிக்டிதீரியா
** வரிசை: † சிமோலெசுடா
** வரிசை: † லெப்டிக்டிடா
** குடும்பம்: † ஜலம்ப்டலேசுடிடே
* குடும்பம்: † அடாபிசோரிகுலிடே
* குடும்பம்: † டைடைமோகோனிடே
* குடும்பம்: † ஜெலசுடிடே
* பேரினம்: † *அக்ரிஸ்டேரியம்*
* பேரினம்: † *அம்போலெசுடெசு*
* பேரினம்: † *போபோலெசுடெசு*
* பேரினம்: † *கோகோதெரியம்*
* பேரினம்: † *டர்ல்ஸ்டோடன்*
* பேரினம்: † *டர்ல்ஸ்டோதெரியம்*
* பேரினம்: † *எண்டோதெரியம்*
* பேரினம்: † எயோமியா?
* பேரினம்: † *ஜுராமியா*
* பேரினம்: † *மொன்டனலெசுடெசு*
* பேரினம்: † *மர்டோலெசுடெசு*
* பேரினம்: † *சினோடெல்பிசு* ?

## பரிணாம வரலாறு
மெய்ப்பாலூட்டிகள் பல அழிந்துபோன சிற்றினங்கள் மற்றும் பெரிய குழுக்களைக் கொண்டுள்ளது. சிக்கலான வகைப்பாட்டு வரலாறு இன்னும் முழுமையாகப் புரிந்து கொள்ளப்படவில்லை. அடாபிசோரிகுலிடே, சிமோலெசுடா மற்றும் லெப்டிக்டிடா ஆகியவற்றின் உறுப்பினர்கள் முன்னர் காலாவதியான சூலொட்டுதிசுவன பூச்சி உண்ணி வரிசையில் வைக்கப்பட்டன. அதே சமயம் ஜெலசுடிட்கள் பழமையான குளம்பிகளாகக் கருதப்படுகின்றன. இருப்பினும், மிக சமீபத்திய ஆய்வுகள் இந்த புதிரான வகைப்பாடு நிலையினை அடிப்படை குழு மெய்ப்பாலூட்டிகளை பிரதிநிதித்துவப்படுத்துகின்றன. இது சூலொட்டுதிசுவனவிற்கு மிகவும் அடிப்படையானது.

பலவீனமான விருப்பமான கிளை வரைபடம் போரியோயுதேரியாவை அட்லாண்டோஜெனாட்டாவின் சகோதர அடிப்படை யூதேரியன் உட்பிரிவாக ஆதரிக்கிறது.

## மேற்கோள்கள்

பகுப்பு:பாலூட்டியியல்
கட்டா குஸ்தி

**கட்டா குஸ்தி** என்பது 2022 ஆம் ஆண்டு வெளியான இந்திய தமிழ் மொழி திரைப்படமாகும். இது செல்ல அய்யாவு எழுதி இயக்கியிருந்தார். இதை ஆர்டி டீம் ஒர்க்ஸ் மற்றும் விவி ஸ்டுடியோஸ் ஆகிய நிறுவனங்கள் மூலம் ரவி தேஜா, விஷ்ணு விஷால், சுப்ரா மற்றும் ஆர்யன் ரமேஷ் ஆகியோர் இணைந்து தயாரித்துள்ளனர்.

இப்படத்தில் விஷ்ணு விஷால் மற்றும் ஐஸ்வர்யா இலட்சுமி ஆகியோர் முதன்மை கதாப்பாத்திரத்தில் நடித்துள்ளனர். படத்தின் பாடல்கள் மற்றும் பின்னணி இசையை ஜஸ்டின் பிரபாகரன் இசையமைத்துள்ளார். இவர்களுடன் கருணாஸ், ஸ்ரீஜா ரவி, முனீஷ்காந்த் ராமதாஸ், காளி வெங்கட், ரெடின் கிங்ஸ்லி, ஹரீஷ் பேரடி, அஜய் ஆகியோர் உடன் நடித்திருந்தனர்.

## நடிகர்கள்

## ஆதாரங்கள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அஜய் (நடிகர்)

**அஜய்** ஒரு இந்திய நடிகர் ஆவார். இவர் முதன்மையாக தெலுங்குத் திரைப்படங்களில் நடித்துள்ளார். மேலும் தமிழ் மற்றும் கன்னம் போன்ற தென்னிந்திய திரைப்படங்களில் நடித்துள்ளார்.

அஜய் விஜயவாடாவில் பிறந்து வளர்ந்தவர். பின்னர் அவரது குடும்பத்துடன் ஹைதராபாத்க்கு இடம்பெயர்ந்தார். அஜய் 2005 இல் ஸ்வேதா ரவுரியை மணந்தார். ஸ்வேதா ரவுரியை 2017 இல் மிஸஸ் இந்தியா உலகளாவிய இறுதிப் போட்டியில் பங்கேற்றார். இத்தம்பதியருக்கு இரண்டு குழந்தைகள் உள்ளனர்.

### தமிழ்

### கன்னடம்

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:கிருஷ்ணா மாவட்ட மக்கள்
சத்தியநாதன்

**சத்தியநாதன்** எனப்படுபவர் பின்வருவோரில் ஒருவராக இருக்கலாம்:

* கமலா சத்தியநாதன் - இந்தியப் பெண்ணியவாதி, எழுத்தாளர் (1880–1950).
* கிருபாபாய் சத்தியநாதன் - இந்தியாவைச் சேர்ந்த ஆங்கில மொழி எழுத்தாளர் (1862 – 1894).
* செ. சத்தியநாதன், - தமிழீழ விடுதலைப் புலிகளின் முதல் மாவீரர், லெப்டினன்ட் சங்கர் (1960 - 1982).
நேற்று இன்று நாளை (2008 திரைப்படம்)

**நேற்று இன்று நாளை** என்பது 2008 ஆம் ஆண்டு வெளியான இந்தியத் தமிழ்த் திரைப்படமாகும். இப்படத்தில் ரவிகிருஷ்ணா, அக்சரா ஆகியோர் முதன்மை வேடங்களில் நடித்திருந்தனர். இப்படம் தெலுங்கில் நின்னா நெடு ரெபு என்ற பெயரில் ஒரே நேரத்தில் தயாரிக்கப்பட்டது.

## நடிகர்கள்

## ஒலிப்பதிவு
* "காசே" - ரஞ்சித், நிதின்
* "நேற்று இன்று" - தீபு
* "ஒரு நாளோ" - ரஞ்சித்
* "ஆசை" - பிரியா, சயோனாரா
* "ஏதேதோ" - கௌதம்

அனில் ஆர் இசையமைத்துள்ள இப்படத்தை ஆதித்யா மியூசிக் வெளியிட்டது.

## மேற்கோள்கள்

## வெளி இணைப்புகள்
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அசுவின் திரிபாதி

**அசுவின் திரிபாதி**  (*Aswin Tripathy*) இந்தியாவைச் சேர்ந்த ஒரு  திரைப்பட இயக்குநர் ஆவார்.  தொலைக்காட்சி தொகுப்பாளராகவும் ஒரு தொழில்முனைவோராகவும் இவர் இயங்கி வருகிறார். ஒடியா திரைப்படத் துறையில் இவர் செய்த பங்களிப்புகளுக்காக மிகவும் பிரபலமானவராக அறியப்பட்டார்.  2023 ஆம் ஆண்டு டெலிவரி பாய் என்ற திரைப்படத்தை இயக்கினார். இது சைலேந்திர சமந்தரே புத்தாதித்யா மொகந்தி நடித்த ஒடியா மொழித் திரைப்படமாகும், இத்திரைப்படம் வணிக ரீதியாக வெற்றி பெற்றது.

## திரைப்பட வாழ்க்கை
அசுவின் திரிபாதி திரைப்படத் துறைக்குள் வந்தபின்னர் பல படங்களில் துணை நடிகராக பணியாற்றினார். பின்னர் இவர் தனது சொந்த விளம்பர நிறுவனமான ஐடோல் ஒடிசா என்ற நிறுவனத்தை நிறுவினார்.  இங்கு  கோவிந்தா மற்றும் அனுப் சோனி போன்ற புகழ்பெற்ற நடிகர்களைக் கொண்ட பல விளம்பரங்களை இயக்கினார். பெட்ரோல் குற்றம் புகழ் அனுப் சோனி மற்றும் கோவிந்தா போன்ற தேசிய விளம்பரங்கள் உட்பட பல விளம்பரங்களை திரிபாதி இயக்கியுள்ளார். 2019 ஆம் ஆண்டில், முன் பரதேசி சட்தேய் திரைப்படத்தின் நிர்வாக தயாரிப்பாளராக பணியாற்றினார். 2020 ஆம் ஆண்டில் கோவிட்-19 தொற்றுநோய் காலத்தின்  போது, அசுவின் திரிபாதி இசை காணொளிகளை  உருவாக்கத் தொடங்கினார். அதன் பிறகு, இவர் 80 இசை காணொளிகளை இயக்கியுள்ளார். . 2021 ஆம் ஆண்டில், திரிபாதி தனது முதல் தொலைக்காட்சித் திரைப்படத்தை இந்திய அழகியாகப்  புகழ் பெற்ற அர்ச்சிதா சாகூவின் நடிப்பில்  துர்கதினாசினி  என்ற தலைப்பில் இயக்கினார்.

## டெலிவரி பாய்
2023 ஆம் ஆண்டில், அசுவின் திரிபாதி டெலிவரி பாய் என்ற திரைப்படத்தை இயக்கி வெளியிட்டார். ஒடியா மொழியில் உருவான இப்படம், விநியோகத் தொழிலில் ஒரு இளைஞனின் சிரமங்களைப் பற்றியதாகும். . திரைப்படம் வணிக ரீதியாக வெற்றி பெற்றது.  விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களையும் பெற்றது.

## மேற்கோள்கள்

பகுப்பு:இந்தியத் திரைப்பட இயக்குநர்கள்
வேணு மாதவ் (நடிகர்)

**வேணு மாதவ்** என்பவர் இந்திய நடிகராவார். இவர் தொலைக்காட்சி தொகுப்பாளர், மிமிக்ரி கலைஞர் மற்றும் நகைச்சுவை நடிகர் என பல்துறை வித்தகராக இருந்தார். இவர் தெலுங்கு சினிமாவின் மிகச்சிறந்த நகைச்சுவை நடிகர்களில் ஒருவராக இருந்தார். சுமார் 500 படங்களில் பல்வேறு வேடங்களில் நடித்துள்ளார். 

2006-ஆம் ஆண்டில், அதிரடி நகைச்சுவைத் திரைப்படமான லக்ஷ்மியில் அவரது பணிக்காக சிறந்த ஆண் நகைச்சுவை நடிகருக்கான மாநில நந்தி விருதைப் பெற்றார்.

## பிறப்பு மற்றும் இறப்பு
வேணு மாதவ் தெலுங்கானா மாநிலம் சூர்யாபேட் மாவட்டத்தில் உள்ள கோடாட்டில் பிறந்தார். இவருக்கு ஸ்ரீ வாணிஸ்ரீ என்ற பெண்ணுடன் திருமணமாகி இரண்டு மகன்கள் உள்ளனர். இவர் கல்லீரல் மற்றும் சிறுநீரக சிக்கல்கள் காரணமாக செகந்திராபாத்தில் உள்ள யசோதா மருத்துவமனையில் 25 செப்டம்பர் 2019 அன்று இறந்தார்.

## ஆதாரங்கள்

## வெளி இணைப்புகள்
*

பகுப்பு:2019 இறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்கு நகைச்சுவையாளர்கள்
சுதாகர் (நடிகர்)

**சுதாகர்** (பிறப்பு 18 மே 1959) என்பவர் ஒரு இந்திய நடிகர் ஆவார். இவர் நகைச்சுவை நடிகர் மற்றும் திரைப்படத் தயாரிப்பாளர் ஆவார். இவர் முக்கியமாக தெலுங்கு மற்றும் தமிழ் மொழியில் 600 க்கும் மேற்பட்ட படங்களில் தோன்றியுள்ளார்.

## வாழ்க்கைக் குறிப்பு
சுதாகர் ஆந்திர மாநிலம் பிரகாசம் மாவட்டத்தில் உள்ள மார்க்கபுரத்தில் கங்கமாலாரத்னம்–கடாட்ச்சம்மாள் ஆகியோருக்கு மகனாகப் பிறந்தார். அவரின் தந்தை ஆந்திரா முழுவதும் பயணம் செய்த ஒரு துணை ஆட்சியர் ஆவார். சுதாகருக்கு ஆறு சகோதரர்களில் இவர் இளையவராவார். அவர் குண்டூரில் உள்ள ஆந்திரா-கிறிஸ்டியன் கல்லூரியில் இடைநிலை வரை படித்தார், பின்னர் ஒரு மெட்ராஸ் திரைப்பட நிறுவனத்தில் சேர்ந்து திரைப்படங்களில் இறங்கினார்.

1976 இல் மெட்ராஸ் பிலிம் இன்ஸ்டிடியூட்டில் சேர்ந்தார். அங்கு அவர் சிரஞ்சீவி மற்றும் ஹரி பிரசாத் ஆகியோரைச் சந்தித்தார். 1978 பாரதிராஜா இயக்கத்தில் கிழக்கே போகும் ரயில் திரைப்படத்தில் ராதிகாவுடன் நடித்தார். இவர் நாயகனாக நடித்த தமிழ்த் திரைப்படங்களில் சில 100 நாட்களை கடந்து ஓடியன. இவரும் ராதிகாவும் 11 படங்களில் இணைந்து நடித்து வெற்றி ஜோடியாக இருந்தனர்.

### தமிழ் திரைப்படங்கள்

## மேற்கோள்கள்

## வெளி இணைப்புகள்
*
* Actor Sudhakar: Petty politics forced me to leave Tamil films
*An Interview With Sudhakar

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:தெலுங்கு நகைச்சுவையாளர்கள்
பகுப்பு:பிரகாசம் மாவட்ட நபர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தித் திரைப்பட நடிகர்கள்
தி கேரளா ஸ்டோரி

***தி கேரளா ஸ்டோரி*** என்பது 2023ஆம் ஆண்டு வெளியான இந்திய மொழி நாடகத் திரைப்படமாகும். இத்திரைப்படத்தின் இயக்குநர் சுதிப்தோ சென் மற்றும் தயாரிப்பாளர் விபுல் அம்ருத்லால் ஷா ஆவார். இதில் அதா சர்மா, யோகிதா பிகானி, சோனியா பாலானி மற்றும் சித்தி இத்னானி ஆகியோர் நடித்துள்ளனர். கேரளாவைச் சேர்ந்த ஒரு பெண்கள் குழு இசுலாம் சமயத்திற்கு மாற்றப்பட்டு இசுலாமிய போராளிக் குழுவில் சேரும் கதையில் தொடர்கிறது. இந்தத் திரைப்படம் *லவ் ஜிகாத்* என்ற *சதி கோட்பாட்டை* முன்வைத்து, கேரளாவைச் சேர்ந்த பல இந்து மற்றும் கிறித்துவப் பெண்கள் இஸ்லாமிற்கு மாற்றப்பட்டு இசுலாமிய போராளிக் குழுவில் சேர்க்கப்படுவதாக கூறுகிறது.

இத்திரைப்படம் 5 மே 2023 அன்று வெளியானது. இத்திரைப்படம் வெளியாவதற்கு முன்னரும், பின்னரும் ஆதரவும், எதிர்ப்பும் இருந்தது.
இத்திரைப்படம் ₹81.36 கோடி (US$10 மில்லியன்) வசூலித்து. 2023ஆம் ஆண்டில் ஐந்தாவது-அதிக வசூல் செய்த இந்தித் திரைப்படமாக மாறியுள்ளது. இத்திரைப்படம் உலகின் 37 நாடுகளில் திரையிடப்பட்டுள்ளது.

## விமர்சனம்
பல சர்ச்சைகளுக்கும், எதிர்ப்புகளுக்கும் இடையே வெளியான தி கேரளா ஸ்டோரி திரைப்படத்தில், ஆப்கானிஸ்தான்-ஈராக்-துருக்கி-சிரியா உள்ளிட்ட நாடுகளில் எல்லைப் பகுதிகளில் ஆயுத தாக்குதல் நடத்தும் இசுலாமியப் போராளிக் குழுக்களிடம் சிக்கிக் கொள்ளும் 3 கேரளாப் பெண்களின் வலிகளை வெளிப்படுத்தும் துயரமிக்க கதை ஆகும். கேரளாவில் உள்ள கிறிஸ்தவ, இந்துப் பெண்கள் இஸ்லாமிய ஆண்களால் பாதிப்புக்குள்ளாகின்றனர் என்ற கருத்தை சொல்ல இத்திரைப்பபடம் முனைகிறது.

திரைப்படத்தின் கதாநாயகியான மூன்று பெண்களும் தன் சக இஸ்லாமிய தோழி ஒருவரால் மூளைச் சலவை செய்யப்படுகிறார். பெண்கள் தங்கள் முகத்தை புர்காவுக்குள் ஒளித்துக் கொள்ள வேண்டும். அப்போது தீய ஆண்களின் பார்வை நம்மீது படாது.
இந்த உலகை காக்க வந்த ஏக இறைவன் அல்லா மட்டுமே எனக் கூறி அந்தப் பெண் இந்து, கிறிஸ்தவ பெண்ணை மூளைச் சலவை செய்கிறார்கள். சில இடங்களில் லவ் ஜிகாத் பற்றி படம் பேசுகிறது. இஸ்லாமிய ஆண்கள் தங்களின் கருவை அப்பாவி பெண்களின் வயிற்றில் வளரச் செய்கிறார்கள் என்று திரைப்படம் கூறுகிறது. மேலும் இந்தப் பெண்கள் பாலியல் அடிமைகளாக, தற்கொலைப் படையினராக மாற்றப்படுகின்றனர் எனவும் படம் கூறுகிறது. சமூக வலைதளத்தில் இத்திரைபடத்திற்கு நேர்மறையான விமர்சனம் வழங்கிய ஜோத்பூர் நபர் மீது தாக்குதல் தொடுக்கப்பட்டது.
## வழக்கு
இத்திரைப்படத்தை மேற்கு வங்காளம் மற்றும் தமிழ்நாட்டில் திரையிட அனுமதி மறுக்கப்பட்டதால், இப்படத்தயாரிப்பாளர்கள் உச்ச நீதிமன்றத்தில் வழக்கு தொடுத்தனர். 12 மே 2023 அன்று உச்ச நீதிமன்றம் மேற்கு வங்காளம் மற்றும் தமிழ்நாடு அரசுகளுக்கு விளக்கம் கேட்டு கடிதம் அனுப்பியுள்ளது. 18 மே 2023 அன்று இந்த வழக்கில் *தி கேரளா ஸ்டோரி* திரைப்படத்திற்கான தடையை நீக்கி உத்தரவிட்டது. தி கேரளா ஸ்டோரி திரைப்படத்திற்கு மேற்கு வங்காள அரசு விதித்த தடைக்கு இடைக்கால தடை விதித்த இந்திய உச்ச நீதிமன்றம், இத்திரைப்படம் திரையிடும் திரையரங்குகளில் உரிய பாதுகாப்பு வழங்க வேண்டும் என மேற்கு வங்கம் மற்றும் தமிழக அரசுக்கும் உத்தரவிட்டுள்ளது.

## இதனையும் காண்க
* தி காஷ்மீர் பைல்ஸ்
## மேற்கோள்கள்

பகுப்பு:இந்திய இந்தித் திரைப்படங்கள்
பகுப்பு:2023 திரைப்படங்கள்
துமக்கூரு நகரம் சட்டமன்றத் தொகுதி

**துமக்கூரு நகரம் சட்டமன்றத் தொகுதி** (*Tumkur City Assembly constituency*) இந்தியாவின் தென் மாநிலமான கருநாடகாவின் கருநாடக சட்டமன்றத்தில் உள்ள 224 தொகுதிகளில் ஒன்றாகும். இது தும்க்கூரு மக்களவைத் தொகுதியின் ஒரு பகுதியாகும். இது துமக்கூரு நகரத்தை உள்ளடக்கிய தொகுதியாகும்.

## சட்டமன்ற உறுப்பினர்கள்

* 1951-2008: தொகுதி செயல்பாட்டில் இல்லை. துமக்கூரைப் பார்க்கவும்
* 2008: எஸ். சிவண்ணா சொகாடு, பாரதிய ஜனதா கட்சி
* 2013: எஸ். ரபீக் அகமது, இந்தியத் தேசிய காங்கிரசு

## தேர்தல் முடிவுகள்
### 2018

## மேலும் பார்க்கவும்

* கர்நாடக சட்டமன்ற தொகுதிகளின் பட்டியல்
* தும்கூர் மாவட்டம்

## மேற்கோள்கள்

பகுப்பு:தும்கூர் மாவட்டம்
பகுப்பு:கர்நாடக சட்டமன்றத் தொகுதிகள்
ரகுபாபு

**ரகு பாபு** என்பவர் தெலுங்கு நடிகர் ஆவார். இவர் நகைச்சுவை நடிகராக அறியப்படுகிறார். இவர் தெலுங்கு திரையுலகில் பல வெற்றி படங்களில் பணியாற்றியுள்ளார்.

இவர் பிரபல நகைச்சுவை நடிகரும் குணச்சித்திர நடிகருமான கிரி பாபுவின் மூத்த மகன் ஆவார்.  இவரது சொந்த ஊர் ரவிநுதலா ஆகும். இவர் 1988 இல் திருமணம் செய்து கொண்டார்.

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தெலுங்கு நகைச்சுவையாளர்கள்
பகுப்பு:1964 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:பிரகாசம் மாவட்ட நபர்கள்
செனானி

**செனானி** (*Chenani*), இந்தியாவின் ஜம்மு காஷ்மீரின் ஜம்மு பகுதியில் உள்ள உதம்பூர் மாவட்டத்தில் அமைந்த செனானி வருவாய் வட்டத்தின் நிர்வாகத் தலைமையிடம் மற்றும் பேரூராட்சி ஆகும். இமய மலையை 9.2 கிலோ மீட்டர் வரை அளவிற்கு குடைந்ந்து நிறுவப்பட்ட சியாமா பிரசாத் முகர்ஜி சுரங்கச் சாலை செனானி ஊரையும், பத்னிடாப் அருகே உள்ள நஷ்ரி  ஊரையும் இணைக்கிறது. 
செனானி-நஷ்ரி சுரங்கச்சாலை

## அமைவிடம்
பிர் பாஞ்சல் மலைத்தொடரில் 1062 மீட்டர் (3,487 அடி) உயரத்தில், தாவி ஆறு பாயும் செனானி நகரம், ஜம்மு நகரத்திற்கு வடகிழக்கில் 90 கிலோ மீட்டர் தொலைவில் உள்ளது. இதன் அருகே அமைந்த தொடருந்து நிலையம் 25 கிலோ மீட்டர் தொலைவில் உள்ள உதம்பூரில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 7 வார்டுகளும், 525  வீடுகளும் கொண்ட
நகரத்தின் செனானி பேரூராட்சியின் மக்கள் தொகை 2,620  ஆகும். அதில் ஆண்கள் 1,448  மற்றும் பெண்கள்  1,172 ஆக உள்ளனர். பாலின விகிதம் 1000 ஆண்களுக்கு 809 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.19%  ஆகவுள்ளனர். இதன் சராசரி  எழுத்தறிவு  88.91% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2.71% மற்றும் 1.83% ஆகவுள்ளனர். 

இதன் மக்கள் தொகையில் இந்துக்கள் 75.92%, இசுலாமியர் 21.68%, பௌத்தர்கள் 0.08%,   
சீக்கியர்கள் 2.06% மற்றும் கிறித்தவர்கள் 0.27%  
## போக்குவரத்து
தற்போது சாலைப் போக்குவரத்து மட்டும் உள்ளது. கன்னியாகுமரி - சிறீநகரை இணைக்கும் தேசிய நெடுஞ்சாலை எண் 44 செனானி வழியாகச் செல்கிறது. சியாமா பிரசாத் முகர்ஜி சுரங்கச் சாலையால் பனிச்சரிவு இடையீடு இன்றி  தற்போது ஆண்டு முழுவதும் ஜம்மு-சிறீநகர் சாலைப்போக்கு நடைபெறுகிறது.
## இதனையும் காண்க
* செனானி-நஷ்ரி சுரங்கச்சாலை
* பத்னிடாப்
## மேற்கோள்கள்

 
பகுப்பு:உதம்பூர் மாவட்டம்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
ஜோ அண்ட் ஜோ

**ஜோ அண்ட் ஜோ** (*Jo and Jo*) என்கிற மலையாள படத்தை அறிமுக இயக்குநர் அருண் டி ஜோஸ் இயக்கியுள்ளார். இது ஒரு இந்திய மலையாள மொழி நகைச்சுவைத் திரைப்படமாகும் . இமேஜின் சினிமாஸ் மற்றும் சிக்னேச்சர் ஸ்டுடியோஸ் இணைந்து இந்தப் படத்தைத் தயாரித்துள்ளன. ரவீஷ் நாத்துடன் அருண் எழுதிய இந்தப் படத்தில் நிகிலா விமல், மேத்யூ தாமஸ், நஸ்லன் கே. கஃபூர் மற்றும் மெல்வின் ஜி பாபு ஆகியோர் முக்கிய வேடங்களில் நடித்துள்ளனர். இப்படத்திற்கு கோவிந்த் வசந்தா இசையமைத்துள்ளார். இந்த படம் 13 மே 2022 அன்று வெளியிடப்பட்டது. இந்த படமானது விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது, எனவே வணிக ரீதியாக வெற்றி பெற்ற படமாக கருதப்படுகிறது.

## கதை
கதாநாயகி ஜோமோல், பேபி மற்றும் லில்லி தம்பதிக்கு பிறந்த மூத்த மகள். இவர்களுக்கு இரண்டாவதாக பிறந்த குழந்தை ஜோமோன். தனது தம்பி ஒரு ஆண் பிள்ளை என்பதால் தன் பெற்றோர்கள் அவரை அதிகம் விரும்புவதாக ஜோமோல் நினைக்கிறார். ஜோமோன் ஒரு கவலையற்ற குணம் கொண்ட நபர் மற்றும் அவருக்கும் அவரது அக்களாளுகும் இடையிலான அதிகாரப் போட்டிக்கு வரும்போது அவர் தனது ஆணாதிக்க தனத்தை வெளிப்படுத்த கூடியவர். ஜோமோல் தனது கூரிய அறிவினால் ஜோமோனின் ஒவ்வொரு சிறு குறும்புகளையும் கண்டுபிடித்து, அவர்களின் பெற்றோரிடம் வெளிப்படுத்துகிறார். இவை அனைத்தும் அவர்களுக்கிடையில் விரிசலை உருவாக்குகின்றன. இதற்கிடையில், அவர்களின் வீட்டிற்கு ஒரு காதல் கடிதம் வருகிறது. அவர்கள் இருவரும் அந்தக் கடிதம் மற்ற நபருக்காக எழுதப்பட்டதாக நினைக்கிறார்கள். மேலும் அவர்கள் இருவரும் கடிதத்தின் பின்னால் உள்ள முழு கதையையும் ஆதாரத்துடன் அவிழ்க்க முயற்சிக்கிறார்கள். இப்படி தான் கதை நகர்கிறது. இந்த கதைக்களத்தில் ஜோமோல் மீதான மனோஜின் விருப்பம், கொரோனா பெருந்தொற்றின் இரண்டாம் அலையின் போது எபி தனது காதலி நிம்மியைச் சந்திக்கும் திட்டம் போன்றவையும் அடங்கும். மேலும் இந்த படத்தில் ஆணாதிக்கம் குறித்தும், பெண்ணியம் குறித்தும் எளிய முறையில் காட்சிப்படுத்தப்பட்டுள்ளது.

## நடிகர்கள்

* ஜோமோல் பேபியாக நிகிலா விமல்
* ஜோமோன் பேபியாக மேத்யூ தாமஸ்
* மனோஜ் சுந்தரனாக நஸ்லென் கே.கபூர்
* எபி குருவில்லாவாக மெல்வின் ஜி பாபு
* சாகர் சூர்யாவாக துட்டு (பரிஷ்காரி)
* பேபி பலதாராவாக ஜானி ஆண்டனி
* லில்லிக்குட்டி பேபியாக ஸ்மினு சிஜோ
* அன்னம்மாவாக லீனா ஆண்டனி
* மனோஜின் மூத்த மாமாவாக ஹரீஷ் பென்கன்
* நிம்மியாக சானியா பாபு (மெல்வினின் காதல் விருப்பம்)
* கடக்காரனாக சந்தோஷ் லக்ஷ்மன்
* இந்துவாக சமீரா சாபு
* ஜோமோனின் திருமணப் பெண்ணாக அஞ்சனா அசோகன் (எல்லோலம் தாரி பாடல்)
* உறுப்பினர் ஷிபுவாக பினு அடிமாலி
* சப் இன்ஸ்பெக்டராக ஸ்ரீஜித் ரவி
* இந்துவின் தந்தை சாஜியாக கலாபவன் ஷாஜோன் (கேமியோ தோற்றம்)

## தயாரிப்பு
இந்த படம் குறித்த அறிவிப்பு செப்டம்பர் நடுப்பகுதியில் அறிவிக்கப்பட்டது. இதன் முதல் பார்வை சுவரிதழை நடிகர் பிரித்விராஜ் சுகுமாரன் மேத்யூவின் பிறந்தநாளான அக்டோபர் 16 அன்று வெளியிட்டார். 

## வெளியீடு
இப்படம் 13 மே 2022 அன்று திரையரங்குகளில் வெளியிடப்பட்டது.

### வீட்டு ஊடகம்
இந்த படத்தின் எண்ம உரிமையை அமேசான் பிரைம் மீடியா வாங்கியுள்ளது மற்றும் இது 10 ஜூன் 2022 அன்று முதல் அமேசான் ஓடிடி தளத்தில் ஒளிபரப்பாக தொடங்கியது.

## இசை
இப்படத்திற்கு கோவிந்த் வசந்தா இசையமைத்துள்ளார், சுஹைல் கோயா மற்றும் டிட்டோ தங்கச்சன் ஆகியோர் பாடல்களை எழுதியுள்ளனர்.

## மேற்கோள்கள்

பகுப்பு:இந்திய நகைச்சுவைத் திரைப்படங்கள்
பகுப்பு:2022 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
திருப்பனந்தாள் டி. எஸ். மாரிமுத்து

**திருப்பனந்தாள் டி. எஸ். மாரிமுத்து** அல்லது **திருப்பனந்தாள் மாரிமுத்துப் பிள்ளை** (இறப்பு: 2023) என்பவர்  இந்தியாவின் தமிழ்நாட்டைச்  சேர்ந்த தவில் இசைக் கலைஞர் ஆவார்.

## ஆரம்பகால வாழ்க்கை
மாரிமுத்து தன் இளம் வயதில் தன் தந்தை சீனுவாசனிடம் இசை அடிப்படைகளைப் பயின்றார். பின்னர் கூறைநாடு பழனிவேலிடம் குருகுல முறைப்படி இசை பயின்று, இசை நிகழ்ச்சிகளில் வாசிக்கத் தொடங்கினார்.

## தொழில் வாழ்க்கை
இவர் துவக்கத்தில் கூறைநாடு கோவிந்தராசனுடன் இரண்டாவது தவிலாக நாகசுரக் கலைஞர் திருவெண்காடு சுப்பிரமணியன் குழுவில் வாசித்தார். பின்னர் செம்பனார்கோயில் சகோதர்களான எஸ். ஆர். ஜி. சம்பந்தம், எஸ். ஆர். ஜி. இராஜண்ணா குழுவினருடன் ஏறக்குறைய 25 ஆண்டுகள் வாசித்தார். 1980 முதல் 1990 வரை பத்தாண்டுகள் சிங்கப்பூர் சீனுவாச பெருமாள் கோயிலில் இசைக்கலைஞராக பணிபுரிந்தார். அக்காலக்கட்டத்தில் ஆத்திரேலியா, மலேசியா போன்ற நாடுகளில் நடந்த கோயில் விழாக்களிலும், கலை நிகழ்ச்சிகளிலும் தவில் வாசித்துள்ளார்.

திருப்பனந்தாள் காசிமடத்தின் ஆஸ்தான வித்வானாக இருந்த இவர் திருவாவடுதுறை ஆதீனக் கோயில்களிலும் வாசித்துள்ளார்.

## விருதுகள்
இவரின் இசைப் பணியைப் பாராட்டி தமிழ்நாடு அரசு 2020 ஆம் ஆண்டு இவருக்கு கலைமாமணி விருதை அளித்து பாராட்டியது.

## குடும்பம்
மாரிமுத்துவுக்கு மூன்று மகன்கள் உண்டு. அவர்களில் குருமூர்த்தி, அருணசடேசன் ஆகிய இருவர் தன் தந்தையைப் பின்பற்றி தவில் இசைக்கலைஞர்களாக உள்ளனர்.

## குறிப்புகள்

பகுப்பு:2023 இறப்புகள்
பகுப்பு:தமிழிசைக் கலைஞர்கள்
பகுப்பு:தவில் கலைஞர்கள்
பகுப்பு:கலைமாமணி விருது பெற்றவர்கள்
பகுப்பு:தஞ்சாவூர் மாவட்ட மக்கள்
பகுப்பு:ஊர்ப் பெயரால் அறியப்படும் மக்கள்
ஊரக வளர்ச்சி அமைச்சகம்

**ஊரக மேம்பாட்டு அமைச்சகம்**, இந்திய அரசின்காரணி 

அமைச்சகங்களில் ஒன்றாகும். இது இந்திய கிராமப்புற சமூக-பொருளாதார வளர்ச்சியை விரைவுபடுத்தும் பணியை கிராமப்புற மேம்பாட்டு அமைச்சகம் செயல்படுத்துகிறது. இந்த அமைச்சகம் கிராமப்புற சுகாதாரம் மற்றும் கல்வி, குழாய் மூலம் வடிகட்டிய குடிநீர் திட்டங்கள், மலிவு வீட்டு வசதித் திட்டங்கள், பொதுப்பணித் திட்டங்கள் மற்றும் கிராமப்புற சாலைகள் மற்றும் உள்கட்டமைப்புகளில் அதிக கவனம் செலுத்தகிறது. இது கிராமப்புற உள்ளாட்சி அமைப்புகளுக்கு சிறப்பு மானியங்களையும் வழங்குகிறது.சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கத்தை இந்த அமைச்சகம் இந்தியா முழுவதும் நடைமுறைப்படுத்தி வருகிறது. இந்த அமைச்சகத்தின் அமைச்சராக 7 சூலை 2021 முதல் கிரிராஜ் சிங் உள்ளார். 
## ஊராக மேம்பாட்டு அமைச்சகத்தின் துறைகள்
அமைச்சகம் இரண்டு துறைகளைக் கொண்டுள்ளது: ஊரக வளர்ச்சித் துறை மற்றும் நில வளத் துறை. இத்துறைகள் இஆப மூத்த செயலாளர் தலைமையில் செயல்படுகிறது.

### ஊரக வளர்ச்சித் துறை
ஊரக வளர்ச்சித் துறை மூன்று தேசிய அளவிலான திட்டங்களை வழிநடத்துகிறது: 1. கிராமப்புற சாலைகள் மேம்பாட்டுத் திட்டம்  (*கிராம் சதக் யோஜனா*) (*PMGSY*), 2. கிராமப்புற வேலைவாய்ப்பு மற்றும் கிராமப்புற வீட்டுவசதித் திட்டம் (*சுவர்ணஜெயந்தி கிராம் சுவரோஸ்கர் யோஜனா* (*SGSY*) கிராமப்புற வேலைவாய்ப்பு மற்றும் கிராமப்புற வீட்டுவசதித் திட்டம் (*பிரதான் மந்திரி ஆவாஸ் யோஜனா*) இது மாவட்ட ஊரக வளர்ச்சி முகமையின் கீழ் செயல்படுகிறது.  இத்துறையின் கீழ் மூன்று தன்னாட்சி அமைப்புகள் செயல்படுகிறது. அவைகள்:
# மக்கள் நடவடிக்கை மற்றும் கிராமப்புற தொழில்நுட்ப முன்னேற்ற கவுன்சில் (*CAPART*)
# தேசிய ஊரக வளர்ச்சி நிறுவனம் (NIRD)
# தேசிய ஊரக சாலை மேம்பாட்டு நிறுவனம் (NRRDA)
இந்த மூன்று அமைப்புகளுக்கும் ஊரக வளர்ச்சித் துறை அமைச்சர் தலைவராகவும், அமைச்சகத்தின் செயலர் துணைத் தலைவராகவும் உள்ளனர்.

### நில வளத் துறை
நில வளங்கள் திணைக்களம் மூன்று தேசிய அளவிலான திட்டங்களைக் கையாள்கிறது:
# நீர்நிலை மேம்பாட்டுத் திட்டம் (*பிரதான் மந்திரி கிரிஷி சிஞ்சாயி யோஜனா*)
#  நில பதிவுகளை நவீனமயமாக்கல் திட்டம்
# நீரஞ்சல் தேசிய நீர்நிலை திட்டம் (*Neeranchal National Watershed Project*)
### இதர திட்டங்கள்
*ஊரக முன்னோடி நிலப் பயன்பாட்டுத் திட்டமிடல் மற்றும் மேலாண்மை திட்டம் 
*ஊரகப் பகுதிகளில் எளிதாக தொழில் செய்ய - முன்முயற்சிகள்
## இதனையும் காண்க
* சியாமா பிரசாத் முகர்ஜி தேசிய ஊரக-நகர்புற வளர்ச்சி இயக்கம்
* இந்திய அமைச்சகங்களின் பட்டியல்
## மேற்கோள்கள்

## வெளி இணைப்புகள்
* இந்திய ஊரக மேம்பாட்டு அமைச்சகத்தின் இணையதளம்
*  National Rural Employment Guarantee Act, website

பகுப்பு:இந்திய அமைச்சகம்
பெரியபட்டினம் சட்டமன்றத் தொகுதி

thumb| 2011 மக்கள் தொகை கணக்கெடுப்பின்படி சட்டமன்றத் தொகுதியின் வட்ட எல்லை
thumb| மைசூர் மாவட்டத்தின் சட்டமன்றத் தொகுதிகள்
**பெரியபட்டினம் சட்டமன்றத் தொகுதி** *(Periyapatna Assembly constituency*) என்பது இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது மைசூர் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* மைசூர் மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:மைசூர் மாவட்டம்
இரசாயனங்கள் மற்றும் உரங்கள் அமைச்சகம்

இந்திய அரசின் இரசாயனங்கள் மற்றும் உரங்கள் அமைச்சகத்தின் கீழ் இரசாயனங்கள், பெட்ரோலியப் பொருட்கள், உரங்கள் மற்றும் மருந்தியல் துறைகள் செயல்படுகிறது. இந்த அமைச்சகத்தின் மூத்த அமைச்சர் மன்சுக் எல். மாண்டவியா ஆவார்.

## இரசாயனங்கள் மற்றும் உரங்கள் துறை
இரசாயனங்கள் மற்றும் பெட்ரோ கெமிக்கல்ஸ் துறையானது டிசம்பர் 1989 வரை தொழில்துறை அமைச்சகத்தின் கீழ் இருந்தது. பின்னர் பெட்ரோலியம் மற்றும் இரசாயன அமைச்சகத்தின் கீழ் கொண்டுவரப்பட்டது. 5 சூன் 1991 அன்று இரசாயனங்கள் மற்றும் பெட்ரோ கெமிக்கல்ஸ் துறையானது, இரசாயனங்கள் மற்றும் உரங்கள் அமைச்சகத்திற்கு மாற்றப்பட்டது.

இரசாயனங்கள், பெட்ரோ கெமிக்கல்ஸ் மற்றும் மருந்துத் தொழில் துறையின் திட்டமிடல், மேம்பாடு மற்றும் ஒழுங்குமுறைகள் ஆகியவற்றின் பொறுப்பை இந்த அமைச்சகம் கண்காணிக்கிறது. 
## இணைக்கப்பட்ட அமைப்புகள்
* தேசிய மருந்து விலை நிர்ணய ஆணையம் (NPPA)
* மத்திய பிளாஸ்டிக் பொறியியல் மற்றும் தொழில்நுட்ப நிறுவனம்
## இதனையும் காண்க
*இந்திய அரசின் அமைச்சகங்கள்

## மேற்கோள்கள்

பகுப்பு:இந்திய அமைச்சகம்
பொறந்தாலும் ஆம்பளையா பொறக்ககூடாது

**பொறந்தாலும் ஆம்பளையா பொறக்ககூடாது** என்பது 1993 இல் வெளிவந்த தமிழ் நகைச்சுவை திரைப்படமாகும். இத்திரைப்படத்தை என். கே. விசுவநாதன் இயக்கியிருந்தார். பாண்டியராஜன் மற்றும் ஐசுவரியா ஆகியோர் முக்கிய கதாபாத்திரங்களில் நடித்திருக்கின்றனர். 25 செப்டம்பர் 1993 இல் வெளியிடப்பட்டது.

## நடிகர்கள்
* பாண்டியராஜன்
* ஆர். சுந்தர்ராஜன்
* வெண்ணிற ஆடை மூர்த்தி
* வினு சக்ரவர்த்தி
* Aishwarya
* ஸ்ரீவித்யா
* கோவை சரளா
* கே. ஆர். சாவித்திரி

## மேற்கோள்கள்

## வெளி இணைப்புகள்
* 

பகுப்பு:1993 தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாலபாரதி இசையமைத்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
உப்பள்ளி-தாரவாடா-மேற்கு சட்டமன்றத் தொகுதி

**உப்பள்ளி-தாரவாடா-மேற்கு சட்டமன்றத் தொகுதி** (*Hubli-Dharwad West Assembly constituency*)  இந்தியாவின் கர்நாடக மாநிலத்தின் 224 சட்டமன்றத் தொகுதிகளில் ஒன்றாகும். இது தார்வாட் மாவட்டத்திலுள்ள ஒரு சட்டமன்றத் தொகுதியாகும்.

## சட்டப் பேரவை உறுப்பினர்கள்
ஆதாரம் 

## தேர்தல் முடிவுகள்
### 2023

### 2018

## மேலும் பார்க்கவும்

* கர்நாடக சட்டப் பேரவையின் தொகுதிகளின் பட்டியல்
* தார்வாட் மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தார்வாடு மாவட்டம்
ஏற்கத்தக்க வெளியிடப்பட்ட பெயர்

**ஏற்கத்தக்க வெளியிடப்பட்ட பெயர்** (*Validly published name*) என்பது தாவரவியல் பெயரிடலில், *[[தாவரவியல் பெயரிடலுக்கான அனைத்துலக நெறிமுறை|தாவரவியல் பெயரிடலுக்கான அனைத்துலக நெறிமுறையின்]]* தேவைகளைப் பூர்த்தி செய்யும் பெயராகும். ஒரு பெயரின் சரியான வெளியீடு தாவரவியல் பெயர் இருப்பதற்கான குறைந்தபட்சத் தேவைகளைக் குறிக்கிறது: பெயர்களாகத் தோன்றும் ஆனால் சரியான முறையில் வெளியிடப்படாத சொற்கள் ஐசிஎன்-ல் "நிலைகள்" என்று குறிப்பிடப்படுகின்றன.

ஏற்கத்தக்க வகையில் வெளியிடப்பட்ட பெயர் சட்டப்பூர்வமாக இருக்க வேண்டிய அனைத்து தேவைகளையும் பூர்த்தி செய்யாமல் போகலாம். இது ஒரு குறிப்பிட்ட உயிரலகு மற்றும் தரவரிசைக்கான சரியான பெயராக இருக்க வேண்டிய அவசியமில்லை.

இருப்பினும், தவறான பெயர்கள் (*பெயர் invalidum*, *nom. inval.* ) சில நேரங்களில் பயன்பாட்டில் உள்ளன. ஒரு வகைப்பாட்டியலாளர் ஒரு உயிரலகினைக் கண்டுபிடித்து அடையாளம் கண்டு, ஒரு பெயரைப் பற்றிச் சிந்திக்கும்போது இது நிகழலாம். ஆனால் இதை போதுமான முறையில் வெளியிடுவதில் தாமதம் ஏற்படும். இதற்கு ஒரு பொதுவான காரணம் என்னவென்றால், ஒரு வகைப்பாட்டியளாளர் சிறிய ஆவணங்களின் தொடரை விட, குழுவின் மேலோட்டத்தை வழங்கும் ஒரு பெரிய படைப்பை எழுத விரும்புகிறார். மற்றொரு காரணம் என்னவென்றால், பெயரிடல் குறியீடு காலப்போக்கில் மாறுகிறது. மேலும் பெரும்பாலான மாற்றங்கள் பின்னோக்கிய விளைவைக் கொண்டிருக்கின்றன. இதன் விளைவாக சில பெயர்கள் செல்லுபடியாகும் என வெளியிடப்பட்டு; அவை செல்லாது ஆகின்றன.

## நுண்ணுயிரியலில்
நிலைக்கருவிலியின் பன்னாட்டு பெயரிடல் குறியீடு தாவரவியல் பெயரிடலுக்கான அனைத்துலக நெறிமுறையிலிருந்து சரியான வெளியீட்டின் கருத்தைப் பெறுகிறது. செல்லுபடியாகும் என்று கருதப்பட, ஒரு பெயர் பாக்டீரியா பெயர்களின் அங்கீகரிக்கப்பட்ட பட்டியலில் காணப்பட வேண்டும் அல்லது முறையான மற்றும் பரிணாம நுண்ணுயிரியல் பன்னாட்டு ஆய்விதழில் (முன்னர் பன்னாட்டு *சிஸ்டமேடிக் பாக்டீரியாலஜி* ஆய்விதழ்) வெளியிடப்பட வேண்டும். இந்தப் பெயர், நிச்சயமாக, பன்னாட்டு பெயரிடல் குறியீட்டிற்கு இணங்க வேண்டும். குறியீட்டைத் திருப்திப்படுத்தும் ஆனால் இந்த ஆதாரங்களில் காணப்படாத பெயர்கள் ஆய்விதழில் போதுமான அளவு அங்கீகரிக்கப்படும் வரை *திறம்பட வெளியிடப்படும்*. பரிணாம நுண்ணுயிரியல் பன்னாட்டு ஆய்விதழின் "சரிபார்ப்பு பட்டியல்" வெளியீடுகள் மூலம் பயனுள்ள பெயர்கள் செல்லுபடியாகும். கூடுதலாக, பேரினப் பெயரினைச் சரிபார்க்காமல் இருசொல் பெயரைச் சரிபார்க்க முடியும்.

## விலங்கியல் மாறுபாடு
விலங்கியலில், "சரியான பெயர்" என்ற தாவரவியல் சொல்லுக்கு ஒப்பான "சரியான பெயர்" என்ற சொல் வேறுபட்ட பொருளைக் கொண்டுள்ளது. "சரியான முறையில் வெளியிடப்பட்ட பெயர்" என்ற சொல் "கிடைக்கக்கூடிய பெயர்" என்ற விலங்கியல் சொல்லைப் போன்றது.

## மேலும் பார்க்கவும்

* விவரிக்கப்படாத உயிரலகு, குறைந்தபட்சம் ஒரு உயிரியலாளரால் தனித்துவமானதாக அங்கீகரிக்கப்பட்டுள்ளது, ஆனால் பெயர் சரியான முறையில் வெளியிடப்படவில்லை

## மேற்கோள்கள்

பகுப்பு:தாவரவியல் பெயரீடு
சுதாகர்

**சுதாகர்** என்ற தலைப்பில் உள்ள கட்டுரைகள்:

* சுதாகர் சதுர்வேதி
* சுதாகர்ராவ் நாயக்
* சுதாகர் சிங்
* சுதாகர் (நடிகர்)
* சுதாகர் ராவ்
மதுரோதைய ஈசுவரமுடையார் கோயில்

**மதுரோதய ஈசுவரமுடையார் கோயில்** என்பது இந்தியாவின், தமிழ்நாட்டின், மதுரை மாவட்டம், விக்கிரமங்கலம் என்னும் ஊரில் உள்ள ஒரு சிவன் கோயில் ஆகும்.

## வரலாறு
இக்கோயில் கி.பி. 12 ஆம் நூற்றாண்டில் கட்டப்பட்டதாக அறியப்படுகிறது. கோயிலுக்கு நிபந்தங்கள் அளிப்பது தொடர்பாக சடையவர்மன் சிறீவல்லப பாண்டியன், மாறவர்மன் பராக்கிரம பாண்டியன், சடையவர்மன் சுந்தரபாண்டியன் ஆகியோரின் கல்வெட்டுகள் உள்ளன. கி. பி. 17 ஆம் நூற்றாண்டில் நாயக்கர் காலத்தில் புதுப்பித்துக் கட்டப்பட்டுள்ளது தெரியவருகிறது.

## அமைப்பு
இக்கோயில் ஊருக்கு மேற்கே அமைந்துள்ளது. கிழக்கு பார்த்து இக்கோயில் கட்டப்பட்டுள்ளது. கோட்டை போன்ற கோயில் மதிலும், கோயிலும்  சிவப்பு நிற கிரானைட் கற்களால் உறுதியாகக் கட்டப்பட்டுள்ளது. கோயில் எதிரே தெப்பக்குளமும் பாண்டியன் கிணறும் அமைந்துள்ளன. 

கோயிலின் வாயிலில் நந்தி மண்டபமும், பலிபீடமும் உள்ளன. வாயிலில் நுழைந்தால் முன்புறம் வேலைப்பாடுகள் கொண்ட முகமண்டபம் உள்ளது. இதையடுத்து மகாமண்டபம் உள்ளது. மகா மண்டபத்தின் வலப்பக்கத்தில் சிவனேசவல்லி அம்மன் சந்நிதி உள்ளது. மகா மண்டபத்தை அடுத்து அர்த்த மண்டபமும், அதையடுத்து கருவறையில் சிவன் சந்நிதியும் உள்ளன. கோட்டங்களில் நர்த்தன கணபதி, தென்முகக் கடவுள், லிங்கோத்பவர், துர்க்கை, கேதுவிக்கிரம் போன்றவை உள்ளன. கருவறை விமானத்தின் உச்சி சதுர வடிவில் உள்ளது.  கருவறை, மகாமண்டபம் ஆகியவற்றைச் சுற்றி திருச்சுற்று மாளிகை உள்ளது.

## சிற்ப வேலைப்பாடுகள்
சிற்ப வேலைப்பாடுகள் மிக்கதாக இக்கோயில் உள்ளது. கோயில் தூண்கள் வேலைப்பாடு மிக்கவையாக உள்ளன. தமிழ்நாட்டின் பிற கோயில்கள் போல இங்கு பிரம்மாண்ட சிற்பங்கள் இல்லை. மாறாக, இக்கோயில் சிறிய நுட்பமான சிற்பங்களைக் கொண்டுள்ளது. இக்கோயிலின் தேவ கோட்டத்தில் பிரஸ்தார மட்டத்தில் உள்ள கொடுங்கைகளின் கீழ் பல்வேறு தெய்வச் சிற்பங்கள்  சிற்றுளி கொண்டு வேலைப்பாடுகளுடன் உருவாக்கப்பட்டுள்ளன.

## வழிபாடு
இக்கோயிலில் இருகால பூசை நடக்கிறது. சித்திரா பௌர்ணமி நாளில் திருக்கல்யாண உற்சவம் நடக்கிறது. வைகாசி விசாகம், ஆடிப் பூரம், அட்சய திருதியை, விநாயக சதுர்த்தி, பரதநாட்டிய நிகழ்வுடன் நவராத்திரி கொலு உற்சவம், ஐப்பசி அன்னாபிசேகம், கார்த்திகை விளக்கீடு, கார்த்திகை முதல் திங்கள் நாளன்று 108 சங்காபிசேகம், ஆருத்திரா தரிசனம், தைப்பொங்கல் மூன்று நாள் உற்சவம், மகா சிவராத்திரி ஆகிய விழாக்கள் இங்கு சிறப்பாக கொண்டாடப்படுகின்றன. 

## குறிப்புகள்

## வெளி இணைப்புகள்
* GeoHack - மதுரோதய ஈசுவரமுடையார் கோயில்

பகுப்பு:மதுரை மாவட்டத்திலுள்ள சிவன் கோயில்கள்
விக்கிரமங்கலம்

**விக்கிரமங்கலம்** (*Vikramangalam*) என்பது இந்திய ஒன்றியம்,  தமிழ்நாட்டின், மதுரை மாவட்டம், செல்லம்பட்டி ஒன்றியத்துக்கு  உட்பட்ட  ஒரு சிற்றூர் ஆகும். இது விக்கிரமங்கலம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான மதுரையிலிருந்து  29 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 504 கிலோமீட்டர் தொலைவிலும் உள்ளது. இப்பகுதியில் நீண்ட நெடிய நாகமலைத் தொடரும், சிறு குன்றுகளும் நிறைந்துள்ளன.

## வரலாறு
கி. பி. 11 ஆம் நூற்றாண்டில் பாண்டிய நாடு சோழர்களின் ஆட்சிக்கு உட்பட்டிருந்தது. அப்போது சோழர்களின் அரச பிரதிநிதியாக பாண்டிய நாட்டை *விக்கிரம சோழ பாண்டியன்* (கி.பி. 1050-1079) என்பவன் ஆண்டு வந்தான். அவனால் வணிக நகராக இந்த ஊர் உருவாக்கபட்டு  *விக்கிரம சோழபுரம்* என்று அழைக்கபட்டது. இந்த வணிக நகரானது அக்காலத்தில் புகழ்பெற்று விளங்கிய *திசையாயிரத்து ஐநூற்றுவர்* என்று புகழ்பெற்ற வணிகக் குழுவினருடன் தொடர்புடையதாக இருந்துள்ளது. விக்கிரமங்கலத்தில் உள்ள பிற்காலப் பாண்டியர் காலக் கல்வெட்டில் இந்த ஊர் *தென் கல்லகநாட்டில் உள்ள விக்கிரம சோழபுரம்* என்று குறிப்பிடப்பட்டுள்ளது. இந்த  விக்கிரம சோழபுரம் என்ற பெயரே பிற்காலத்தில்   விக்கிரமங்கலம் என மருவியுள்ளது.  

இந்த ஊருக்கு அருகில் உள்ள உண்டாங்கல் மலையில் இரண்டு சமணக் குகைகள் உள்ளன. குகைகளில் சமணப் படுக்கைகளும், கிமு இரண்டாம் நூற்றாண்டை சேர்ந்த ஏழு தமிழி கல்வெட்டுகளும் உள்ளன.

## ஊரில் உள்ள கோயில்கள்
* மதுரோதைய ஈசுவரமுடையார் கோயில்
* விக்கிரமங்கலம் சுந்தரமூர்த்தி கோயில்
* விக்கிரமங்கலம் அங்காளம்மன் கோயில்
* விக்கிரமங்கலம் மாரியம்மன் கோயில்
* விக்கிரமங்கலம் மகாலிங்கசாமி கோயில்
* விக்கிரமங்கலம் மருதப்பசாமி கோயில்

## மேற்கோள்

பகுப்பு:மதுரை மாவட்டத்திலுள்ள கிராமங்கள்
முகூர்த்தக்கால் நடுதல்

திருமண வீடுகளில் **முகூர்த்தக்கால் நடுதல்** அல்லது **பந்தக்கால் நடுதல்** என்பது சுபகாரியத்தின் தொடக்கத்தைக் குறிக்கிறது. திருமண வீடுகளில், திருமணம் நடப்பதற்கு ஐந்து நாட்களுக்கு முன்னர் சுபகூர்த்த நாளில், சுபமுகூர்த்தம் நேரத்தில்முகூர்த்தக்கால் நடப்படுகிறது. நடைபெறப்போகும் திருமணம்  இறை அருளாசியோடு மணமக்கள் இன்புற்று மகிழ்ச்சியாக வாழவேண்டும் என்பதைக் குறிக்கவே பந்தக்கால் அல்லது முகூர்த்தக்கால் நடப்படுகிறது.

மணப்பந்தலின் ஒரு கால்தான் முகூர்த்தக் கால் ஆகும். திருமணத்தின் போது மணமகன் மற்றும் மணமகள் இல்லங்களிலும், திருமணம் செய்யும் இடத்திலும் வடகிழக்கு திசையில் முகூர்த்தக் கால் நடுவது மரபாக இருந்து வருகிறது. மூங்கில் அல்லது பால் ஊறும் மரக் கிளைகளை மணமகன் மற்றும் மணப்பெண் இவர்களுக்கு மிக நெருக்கமான உறவினர்கள் சேர்ந்து இவர்களின் வீடுகளில் இடப்படும் மணப்பந்தலுக்கான முகூர்த்தக் காலாக நடுவார்கள். மூங்கிலும், பால் ஊறும் மரமும் தழைத்துச் செழிப்பது போல் மணமக்களின் வாழ்வும் செழிக்கும் என்ற நம்பிக்கை குறித்த சடங்காகும். 
## முகூர்த்தக்கால் நடும் முறை
வீட்டுத் திருமணத்தின் போது வடகிழக்கு திசையான ஈசான்ய மூலையில் முகூர்த்தக்கால் அல்லது பந்தக்கால் நடப்படும். முகூர்த்தக்கால் நடுவதற்கு மூங்கிலை சுத்தம் செய்து மஞ்சள், குங்குமம் பூசி, அதன் உச்சியில் பூக்கள் சுற்றி அலங்கரித்து வீட்டின் வடகிழக்கு திசையில் நடப்படுகிறது.

## கோயில்களில் முகூர்த்தக் கால் நடுதல்
தமிழகக் கோயில் விழாக்களுக்கு சில நாட்கள் முன்னர், விழா சிறப்பாக நடைபெற வேண்டி, பூஜை, புனஸ்காரங்களுடன் கோயிலின் ஈசானிய மூலையில் பந்தக்கால் நடுவது பாரம்பரிய வழக்கமாக உள்ளது.

## திருத்தேர் முகூர்த்தக்கால் நடுதல்
தமிழகக் கோயில் விழாவின் முக்கிய வைபவமாகத் தேரோட்டம் நடைபெறுவதற்கு முன்னதாக, "திருத்தேர் முகூர்த்தக்கால்" ஊன்றும் நிகழ்வு நடைபெறும். தேருக்கு சில நாட்களுக்கு முன்பு காலையில் சிறப்பு பூஜைகள் முடிந்த பிறகு, முகூர்த்தக்கால் கோவிலிலிருந்து ஊர்வலமாக தேரடிக்கு கொண்டு வரப்படும். பின்னர், தேரின் முதல் நிலையில் முகூர்த்தக்காலுக்கு சிறப்பு பூஜைகள் நடைபெற்று ஊன்றப்படும். 

## மேற்கோள்கள்

பகுப்பு:தமிழர் சடங்குகள்
பகுப்பு:இந்து சமய திருமணச் சடங்குகள்
அறுபதாம் கல்யாணம்

**அறுபதாம் கல்யாணம்** அல்லது **சஷ்யப்தபூர்த்தி கல்யாணம்** அல்லது **மணி விழா**  என்பது திருமணமான ஒரு ஆண், தனது மனைவியோடு இல்லற வாழ்வில், தனது 60 வயதை கடந்து 61 வயதில் அடியெடுத்து வைக்கும் போது செய்து கொள்ளும் ஒரு திருமணச் சடங்காகும். சஷ்டியப்தபூர்த்தி சடங்கு, அறுபதாம் திருமணம் செய்து கொள்பவரின் பிறந்த மாதத்தில், பிறந்த நட்சத்திரம் மற்றும் திதியன்று நடத்தபடுகிறது. 

பெரும்பாலும் அறுபதாம் கல்யாணம் கோயில்களிலேயே நடத்தப்படுகிறது. பல்வேறு ஹோமங்களும் பூஜைகளும் செய்யப்படுகின்றன. அதிதேவதைகளுக்கு பூரண கும்பங்கள் வைத்து பூஜைகள் செய்யப்படுகின்றன .மேலும் கலச பூஜையும் செய்யப்படுகின்றது. தங்கள் வசதிக்குத்  தகுந்தவாறு கலசங்கள் முறையே 16, 32, 64  எண்ணிக்கையில் வைத்து பூஜிக்கப்படுகின்றன.    

பூஜை முடிந்ததும் கலசங்களில் இருக்கும் புனித நீரானது அவர்களின் பிள்ளைகளால், உறவினர்களால், நண்பர்களால் மணமக்களின் மீது ஊற்றப்படுகிறது. மணமக்களின் பாதங்களில்  விழுந்து வணங்கி ஆசீர்வாதம் வாங்குவது மிகுந்த பாக்கியமாகக் கருதப்படுகிறது. 

மணமக்களும் தங்களிடம் ஆசீர்வாதம் பெற்றவர்களுக்கு  சேலை, சோளி, மஞ்சள், மாங்கல்யச் சரடு போன்ற பொருட்களை தங்கள் வசதிக்குத் தகுந்தவாறு வழங்குகின்றனர். 

வசதி படைத்தவர்கள் மயிலாடுதுறை மாவட்டம், திருக்கடையூரில் உள்ள அமிர்தகடேசுவரர் கோயிலில்  அறுபதாம் கல்யாணம் செய்து கொள்கிறார்கள். 

சஷ்டியப்தபூர்த்தி அன்று குலதெய்வ பூஜை செய்த பின்பு கணபதி ஹோமம், லட்சுமி ஹோமம், ஆயுஷ் ஹோமம், அமிர்த மிரித்துஞ்சய ஹோமம்,  தன்வந்திரி ஹோமம் முதலிய ஹோமங்கள் செய்யப்பட்டு கலச பூஜை செய்யப்படும். பிறகு முகூர்த்த நேரத்தில் குடும்பத்தின் 61 வயதை தொடும் ஆண்மகனான மணமகன் புது தாலியை தனது மனைவியின் கழுத்தில் கட்டி சஷ்டியப்தபூர்த்தி சடங்கை நிறைவு செய்வர். 

பெற்றோருக்கு, தம் குழந்தைகள் சஷ்டியப்பூர்த்தி சடங்கை செய்வதால், அவர்கள் தங்களின் திருமண வாழ்க்கை காலத்தில் தெரிந்தும், தெரியாமலும் செய்த பாவங்கள் நீங்கி நன்மைகள் ஏற்படுகின்றன. மேலும் ஹோமங்களின் பலன்களால் அத்தம்பதியருக்கு நோய், ஆரோக்கிய குறைவு  ஏற்படுவதை தடுத்து, நீண்ட ஆயுளையும், உடல் மற்றும் மன பலத்தையும், அவரின் மனைவிக்கு தீர்க்க சுமங்கலி பாக்கியத்தை தருகிறது.
## பிற வயதிகளில் செய்யும் திருமணங்கள்
# 70ஆவது வயது முடிந்த பின்னர் **பீமரத சாந்தி**
# 80 வயது முடிவில் **சதாபிஷேகம்**
# 90 வயதில் **விஜயரத சாந்தி**
#  100 வயதில் **கனகாபிஷேகம்**

## மேற்கோள்கள்

பகுப்பு:இந்து சமய திருமணச் சடங்குகள்
எஸ். டி. பார்த்தசாரதி

**எஸ். டி. பார்த்தசாரதி** என்பவர் தமிழக ஓவியர்களுள் ஒருவர். 

இவர் விகடன் குழுமத்தில் வெள்ளிவிழா கொண்டாடக்கூடிய ஓவியராக இருந்துள்ளார். *சாரதி* என்ற பெயரில் ஓவியங்களை வரைந்துள்ளார். இவர் கும்பகோணத்தில் வசித்த போது அரியக்குடி ராமானுஜ ஐயங்காரிடம் சீடனாக முயன்றுள்ளார். 

ஜெமினி ஸ்டூடியோவில் கார்ட்டூனிஸ்டாக இருந்துள்ளார். சந்திரோதயம், தமிழ்நாடு, தினத்தந்தி பத்திரிகைகளில் பணியாற்றியுள்ளார்.

## சித்திரக்கதை
* இன்ஸ்பெக்டர் ராஜவேல் -ஆனந்த விகடன் 

## ஆதாரங்கள்

பகுப்பு:தமிழக ஓவியர்கள்
ஆயிரம் வாசல் இதயம்

**ஆயிரம் வாசல் இதயம்** என்பது 1980 ஆம் ஆண்டு வெளியான இந்திய தமிழ் மொழித் திரைப்படமாகும். இதனை ஏ. ஜெகநாதன் இயக்கினார்.

படத்தில் சுதாகர், ராதிகா, ரோஜா ரமணி மற்றும் வடிவுக்கரசி ஆகியோர் நடித்துள்ளனர். இத்திரைப்படம் ஜனவரி 1, 1980 அன்று வெளியிடப்பட்டது.

## நடிகர்கள்

## ஒலிப்பதிவு
இத்திரைப்படத்திற்கு இளையராஜா இசையமைத்திருந்தார். 

## ஆதாரங்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:1980 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:சச்சு நடித்த திரைப்படங்கள்